wannaphong/clean_thaiwikipedia huggingface dataset:
# งูบิน
งูบิน  เป็นสกุลหนึ่งของวงศ์งูพิษเขี้ยวหลัง (Colubridae) จัดเป็นงูเขียวอย่างหนึ่ง ใช้ชื่อสกุลว่า  Chrysopelea

งูบินเป็นสัตว์มีพิษอย่างอ่อน และถือว่าไม่เป็นอันตรายเนื่องด้วยพิษของมันไม่เป็นอันตรายต่อมนุษย์ กลุ่มอันดับของพวกมันอยู่ในเอเชียตะวันออกเฉียงใต้ (ที่แผ่นดินใหญ่, หมู่เกาะซุนดาใหญ่กับหมู่เกาะซุนดาน้อย, หมู่เกาะโมลุกกะ และประเทศฟิลิปปินส์), ชายแดนภาคใต้ของประเทศจีน, อินเดีย และ ศรีลังกาPawar, S. and Birand, A. "A survey of amphibians, reptiles and birds in northeast India " CERC Technical Report No.6 . Centre for Ecological Research and Conservation, Mysore. 2001. Accessed 2009-07-14.De Rooij, N. (1915). "The reptiles of the Indo-Australian archipelago" Leiden : E.J. Brill. Accessed 2009-07-14.

 การร่อน 
งูบิน จะร่อนไปในอากาศโดยกางกระดูกซี่โครงออกเพื่อให้ลำตัวแผ่กว้างและทำให้พื้นผิวด้านท้องเว้าเข้าไป ลำตัวจึงถูกพยุงให้ลอยอยู่ในอากาศได้และลงสู่พื้นด้วยมุมประมาณ 30 องศาหน้า 119, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0 โดยใช้ส่วนหางเป็นอวัยวะในการควบคุมทิศทาง

 อาหาร 
งูบิน เป็นสัตว์หากินกลางวัน ซึ่งหมายความว่าพวกมันออกล่าอาหารในเวลากลางวัน โดยล่าเหยื่ออย่างพวกกิ้งก่า, กบ, นก และค้างคาว ซึ่งสามารถใช้ประโยชน์จากการร่อนล่าเหยื่อได้ด้วยnew)smart, สารคดีทาง new)tv: อังคารที่ 6 มกราคม 2558
# วงศ์ปลานกกระจอก
ปลานกกระจอก หรือ ปลาบิน นกกระจอก ๒ น. ตามพจนานุกรมฉบับราชบัณฑิตยสถาน พ.ศ. 2542  เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Exocoetidae

มีลักษณะโดยรวม คือ มีลำตัวยาวมาก ค่อนข้างกลม จะงอยปากสั้นทู่สั้นกว่าตา ปากเล็ก ไม่มีฟัน ไม่มีก้านครีบแข็งที่ทุกครีบ ครีบหูขยายใหญ่ยาวถึงครีบหลัง ครีบท้องขยายอยู่ในตำแหน่งท้อง ครีบหางมีแพนล่างยาวกว่าแพนบน ครีบหางเว้าลึกแบบส้อม เส้นข้างลำตัวอยู่ค่อนลงทางด้านล่างของลำตัว เกล็ดเป็นแบบขอบบางไม่มีขอบหยักหรือสาก หลุดร่วงง่าย

จัดเป็นปลาทะเลขนาดเล็ก มีความยาวเต็มที่ไม่เกิน 30 เซนติเมตร พบกระจายพันธุ์ในทะเลเขตร้อนและเขตอบอุ่นทั่วโลก โดยพบในทะเลที่ห่างจากชายฝั่งพอสมควร ส่วนใหญ่มีลำตัวสีเขียว หรือสีน้ำเงินหม่น ข้างท้องสีขาวเงิน

เป็นปลาที่มีลักษณะเด่น คือ นิยมอยู่รวมกันเป็นฝูงและหากินบริเวณผิวน้ำ มีความคล่องแคล่วว่องไว มีจุดเด่น คือ เมื่อตกใจหรือหนีภัยจะกระโดดได้ไกลเหมือนกับร่อนหรือเหินไปในอากาศเหมือนนกบิน ซึ่งอาจไกลได้ถึง 30 เมตร ซึ่งขึ้นอยู่กับขนาดของตัวปลาและจังหวะCyphelurus sp. Flyingfish อันเป็นที่มาของชื่อ โดยใช้ครีบอกหรือครีบหูที่มีขนาดใหญ่มากเป็นตัวพยุงช่วย ในขณะที่บางชนิดมีครีบก้นที่มีขนาดใหญ่ร่วมด้วยปลานกกระจอก ทำอย่างไรถึง "บิน" ได้ ปลานกกระจอกเมื่อกระโดดอาจกระโดดได้สูงถึง 7-10 เมตร ด้วยความเร็วประมาณ 65 กิโลเมตร/ชั่วโมง และสามารถอยู่บนกลางอากาศได้นานอย่างน้อย 10 วินาทียอดนักกระโดดสูง, หน้า 104. "โลกเร้นลับของสิ่งมีชีวิต" แปลโดย ขวัญนุช คำเมือง (พิมพ์ครั้งที่ 5 กรุงเทพฯ : นานมีบุ๊คส์ มกราคม 2543) ISBN 974-472-262-2 วางไข่ไว้ใต้กอวัชพืชหรือขยะที่ลอยตามกระแสน้ำ  เพื่อให้เป็นที่พำนักของลูกปลาเมื่อฟักแล้ว เนื่องจากไม่สามารถช่วยเหลือตัวเองได้

พบมากกว่า 50 ชนิดทั่วโลก แบ่งออกเป็น 8 สกุล (ดูในตาราง) จาก itis.gov  เป็นปลาที่ขี้ตื่นตกใจ และตายง่ายมากเมื่อพ้นน้ำ

 การนำมาเป็นอาหาร 
ไข่ปลานกกระจอกมีลักษณะเม็ดเล็กจำนวนมากสีส้ม ชาวญี่ปุ่นนิยมนำมาเป็นอาหาร เช่น ซูชิหน้าไข่ปลา ด้วยไข่มีลักษณะเล็กและสีส้ม จึงมักมีความเข้าใจผิดกันว่าเป็นไข่กุ้ง 

ที่เกาะหลันหยู หรือ เกาะกล้วยไม้ ทางตอนใต้ของเกาะไต้หวัน ชาวเตาซึ่งเป็นชาวพื้นเมืองที่นั่นมีวิถีชีวิตผูกพันกับปลานกกระจอกอย่างมาก จนเกิดเป็นตำนานหรือเรื่องเล่าเกี่ยวกับปลานกกระจอกมากมาย และตามถนนหนทางจะพบประติมากรรมรูปปลานกกระจอกเสมอ ๆ ชาวเตาจะจับปลานกกระจอกด้วยวิธีการพายเรือออกจับในเวลากลางคืน โดยใช้แสงไฟเป็นตัวล่อ และจับด้วยสวิง ซึ่งต้องใช้ความชำนาญพอสมควร เมื่อได้มาแล้วจะนิยมนำมาทำเป็นปลาแห้ง โดยตากแดดนาน 3 วัน และเก็บไว้ในที่แห้งอีก 3 คืน เพื่อให้เนื้อปลาแห้งสนิท เมื่อปรุงนิยมนำไปต้ม
# อันดับปลาเหล็กใน
อันดับปลาเหล็กใน  เป็นอันดับของปลากระดูกแข็งอันดับหนึ่ง ใช้ชื่อวิทยาศาสตร์ว่า Gasterosteiformes 

มีลักษณะคล้ายกับปลาในอันดับปลาจิ้มฟันจระเข้และม้าน้ำ (Syngnathiformes) คือ เกล็ดที่ลำตัวแข็งเป็นปล้องคล้ายเกราะ จะงอยปากมีลักษณะเป็นท่อยาว ปากมีขนาดเล็ก บางชนิดมีเหงือกเป็นแผ่น มีหรือไม่มีครีบหลัง ไม่มีกระดูกซี่โครง ลำตัวแคบมักมีเกราะหุ้ม กระดูกสันหลังข้อที่ 3-6 ข้อแรกยาวเป็นพิเศษ ไตมีส่วนของกโลเมเรลูสมาก มีช่องพิเศษสำหรับฟักไข่ ในเพศผู้ พบได้ทั้งในน้ำจืด, น้ำกร่อย และทะเล 

แบ่งออกได้เป็น 5 วงศ์ คือ 

Aulorhynchidae
Gasterosteidae
Hypoptychidae
Indostomidae
 Pegasidae 

ปลาในอันดับนี้ ข้อมูลบางแหล่งจัดให้อยู่อันดับเดียวกันกับอันดับปลาจิ้มฟันจระเข้และม้าน้ำจาก itis.gov 

ดูเพิ่ม
อันดับปลาจิ้มฟันจระเข้และม้าน้ำ
# สโมสรฟุตบอลโอลดัมแอทเลติก
สโมสรฟุตบอลโอลดัมแอทเลติก  เป็นสโมสรฟุตบอลของประเทศอังกฤษ โดยปัจจุบันเล่นอยู่ในลีกทู ก่อตั้งเมื่อปี ค.ศ. 1895 ในประเทศไทยให้ฉายากับสโมสรนี้ว่า นกฮูกสีเทา โดยสโมสรแห่งนี้ตั้งอยู่ที่ ย่านเขต โอลดัม
ในเมือง แมนเชสเตอร์ ประเทศอังกฤษ มีเจ้าของชื่อ ชิมอน คอร์เนีย และ ผู้จัดการทีมคนปัจจุบันชื่อว่า พอล ดิกโครว์ โอธแฮม แอธแลนติกมีสนามประจำสโมสรคือ บอนด์เดรี พาร์ค
# รถไฟใต้ดินเปียงยาง
รถไฟใต้ดินเปียงยาง (MTR) (เกาหลี: 평양 지하철 P'yŏngyang Chihach'ŏl) เป็นระบบรถไฟใต้ดินของเปียงยาง ประเทศเกาหลีเหนือ มี 2 เส้นทาง ได้แก่
 สายช็อลลิม่า (천리마선) สถานีปูฮัง (부흥) - สถานีปันกุนโบล (붉은별)
 สายเฮียวกซิน (혁신선) สถานีควังบก (광복) - สถานีรักว็อน (락원) ทั้งสองเส้นทาง มีจุดเชื่อมต่อกันที่สถานีชอนู  (전우)

และมีผู้โดยสารประมาณ 300,000 - 700,000 คนต่อวันSPECIAL INVESTIGATIONS UNIT

 ประวัติและโครงสร้างพื้นฐาน 
เริ่มก่อสร้างตั้งแต่ ค.ศ. 1965 และเริ่มเปิดใช้งานเมื่อประมาณ ค.ศ. 1969 - ค.ศ. 1972 โดยประธานาธิบดีคิม อิล-ซ็อง ใน ค.ศ. 1971 เกิดอุบัติเหตุร้ายแรงขึ้น ระหว่างที่กำลังสร้างอุโมงค์ลอดใต้แม่น้ำแทดง มีคนเสียชีวิตอย่างน้อย 100 คนจากอุบัติเหตุ ซึ่งเป็นส่วนทำให้การก่อสร้างอุโมงค์ไม่สำเร็จ ทำให้มีแต่ระบบรถไฟฟ้าใต้ดินแค่ฝั่งตะวันตกของแม่น้ำแทดงเท่านั้น

รถไฟฟ้าใต้ดินเปียงยางเป็นระบบรถไฟฟ้าใต้ดินที่ลึกที่สุดในโลก ลึก 110 เมตร (ประมาณ 360 ฟุต) จากระดับพื้นดิน

 รายชื่อสถานี 
มี 2 เส้นทาง ได้แก่
 สายช็อลลิม่า (천리마선) สถานีพูฮัง (부흥) - สถานีปันกุนโบล (붉은별) ยาว 12 กิโลเมตร เปิดใช้งาน 6 กันยายน ค.ศ. 1973
 สายฮย็อกชิน (혁신선) สถานีควังบก (광복) - สถานีรักว็อน (락원) ยาว 10 กิโลเมตร เปิดใช้งาน 9 ตุลาคม ค.ศ. 1975

 สายช็อลลิม่า 
สถานีในเส้นทางรถไฟฟ้าใต้ดินเปียงยาง#1 สายช็อลลิม่า 천리마선สถานีความหมายของชื่อจุดเชื่อมต่อเปิดเมื่อปันกุลโบล 붉은별ดาวสีแดง 6 กันยายน ค.ศ. 1973ชอนู 전우เพื่อน#2 ชอนซุงแกซอน 개선ชัยชนะทงอิล 통일 (ก่อน พ.ศ2567)
무단봉
มูตน
(หลังจาก พ.ศ2567)การรวมตัว
(ก่อน พ.ศ2567)
ยอดเขามูตัน
(หลังจากพ.ศ.2567)ซึงรี 승리ชัยชนะพองฮวา 봉화คบเพลิง/กระโจมไฟยองกวาง 영광เกียรติ10 เมษายน ค.ศ. 1987พูฮึง 부흥ฟื้นฟู

 สายเฮียวกซิน 
สถานีในเส้นทางรถไฟฟ้าใต้ดินเปียงยาง#2 สายเฮียวกซิน 혁신선สถานีความหมายของชื่อจุดเชื่อมต่อเปิดเมื่อควังบก 광복การปฏิสังขรณ์/อิสรภาพ9 กันยายน ค.ศ. 1978คอนกุก 건국รากฐานฮวังกึมบย็อล 황금벌แผ่นดินทอง6 กันยายน ค.ศ. 1978คอนซอล 건설การก่อสร้างฮย็อกชิน 혁신นวัตกรรม9 กันยายน ค.ศ. 1975ชอนซึง 전승ชัยชนะที่สมบูรณ์#1 ชอนูซัมฮึง 삼흥การฟื้นฟู 3 ครั้งกวังมย็อง 광명ส่องแสง/ตรัสรู้ ปิดทำการรักว็อน 락원สวรรค์

 ระเบียงภาพ
# อัครพรรฒ บุนนาค
อัครพรรฒ บุนนาค หรือชื่อเดิม ชยพล บุนนาค , พีรวิชญ์ บุนนาคThaiPR.net (23 สิงหาคม 2555). กอสซิป: อั๋น-พีรวิชญ์ บุนนาค.  เรียกดูเมื่อ 2 พฤศจิกายน 2555  (อั๋น) มีชื่อเดิมว่า พีรวิชญ์  เป็นนักแสดงชาวไทย มีผลงานเด่นคือละครเรื่อง ทีมซ่าท้าฝัน 

ก่อนหน้าที่จะมีผลงานละคร เขาเคยมีผลงานจากภาพยนตร์เรื่อง แต๋วเตะตีนระเบิด"อั๋น-พีรวิชญ์ บุนนาค" ใน "แต๋วเตะตีนระเบิด"

 ประวัติ 
อัครพรรฒ บุนนาค มีชื่อเล่นว่า "อั๋น" เกิดเมื่อวันที่ 13 สิงหาคม พ.ศ. 2535CH7STAR. (อั๋น) พีรวิชญ์ บุนนาค .  เรียกดูเมื่อ 2 พฤศจิกายน 2555 ที่โรงพยาบาลรามาธิบดี เป็นบุตรคนโตจากทั้งหมดสองคน จบการศึกษาชั้นมัธยมศึกษาจากโรงเรียนสุรศักดิ์มนตรี ระดับปริญญาตรี คณะนิเทศศาสตร์ มหาวิทยาลัยศรีปทุม ปีการศึกษา 2557 และ ระดับปริญญาโท นิเทศศาสตร์มหาบัณฑิต มหาวิทยาลัยศรีปทุม ปีการศึกษา 2561
ชื่อเล่นของเขาสืบเนื่องมาจากเมื่อแรกเกิดมีรูปร่างอ้วนอวบอั๋น จึงมีชื่อเล่นว่า "อั๋น" เข้าสู่วงการบันเทิงโดยการชักนำของพจน์ อานนท์ ให้แสดงภาพยนตร์เรื่อง แต๋วเตะตีนระเบิดดาราเดลี่ (27 มีนาคม 2552). "อั๋น-พีรวิชญ์ บุนนาค" หนักใจหนังเรื่องแรก .  เรียกดูเมื่อ 2 พฤศจิกายน 2555 หลังจากนั้นได้เข้ามาเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 พ.ศ.  เรื่อง  บทบาท 2553  ทีมซ่าท้าฝัน  ชานนท์ 2554  ลุย  เมธา  หอบรักมาห่มป่า  บุญทิ้ง 2555  กู้ภัยหัวใจแหวว   น้ำมนต์  2556  ลูกไม้หลากสี  ชยางกูร  เรือนกาหลง  เพชร ฉก.น้ำหวาน อันธพาลหลบไป  ตอน รู้หน้าไม่รู้ใจ กวี (รับเชิญ)  แม่ค้า เท่ง  2557  คมพยาบาท  ประวิทย์  ลูกผู้ชายพันธุ์ดี  แท้   คู่กิ๊กพริกกะเกลือ ตอน สัญญาลูกผู้ชาย   สมชาย (รับเชิญ) รักเต็มบ้าน   ปลาเก๋า / เก๋า  2558  ครอบครัวตึ๋งหนืดตืดขั้นเทพ  ออมทรัพย์ รักล้นดอย  (รับเชิญ) บ้านทรายทอง  นกุล เวชนิติ 2559  คู่วุ่นลุ้นแผนรัก  ตะวันฉาย  หอเฮ้วขนหัวลุก ทอย  2560  ลูกหลง  มหันต์ (มาร์ค) / บักเหี้ยม  หงส์เหนือมังกร  วีรชัย ธรรมกุล (ตี๋เล็ก) 2561  ถิ่นผู้ดี  ครองเดช เลิศพันธ์ (เดช) ทายาททองหยิบ    อิท (อิทธิ) (รับเชิญตอนจบ) กองพัน รักลั่นฟ้า  พลทหารพล วิเศษ (หมวดพล) 2562  นางร้าย บันดาล (บอย)  สี่ไม้คาน  พิชัย ยามป่วนกวนหัวใจ   สัตวา / สตางค์ 2563  สะใภ้อิมพอร์ต หมอหมี  ฟ้ามีตะวัน  หมอคเชนทร์ 2564   กู้ภัยอาสารัก   แรงกล้า ทานตะวันสีเพลิง   วีรุทธ์   2565  อุ้มรักปาฏิหาริย์โชติ 2567 รักซ่อนรสอธิป
 ละครโทรทัศน์ทั้งหมดด้านล่างนี้ออกอากาศทางช่อง 8
 ปี  เรื่อง  บทบาท 2567  ทายาทไหทองคำ  จิณ 2568หนึ้รักเกียรติยศ  เอกภพ

 ละครโทรทัศน์ทั้งหมดด้านล่างนี้ออกอากาศทางช่องโมโน 29 
 ปี  เรื่อง  บทบาท 2568  เด็ดดวงโจร  นิกร

 ละครสั้น และ ซิทคอม 
 2555 ฟ้ามีตา ตอน นักเขียนผู้ยิ่งใหญ่ รับบทเป็น ชิว
 2555 ฟ้ามีตา ตอน เพื่อเธอ รับบทเป็น แดน คู่กับ กัญญาพัชญ์ ธนันต์ชัยกานต์
 2556 ฟ้ามีตา ตอน คนในฝัน รับบทเป็น ภาค
 2556 ฟ้ามีตา ตอน สมน้ำหน้ามิจฉาชีพ รับบทเป็น หนุ่ม

 ภาพยนตร์ 
 แต๋วเตะตีนระเบิด (2552)
 หอแต๋วแตกแหกกระเจิง (2552)
 เขี้ยวอาฆาต (2553)
 ศพเด็ก 2002 (2554)
# ธาราเขต เพ็ชร์สุกใส
ธาราเขต เพ็ชร์สุกใส ชื่อเล่น เขต เป็นนักแสดงชายชาวไทย

ประวัติ
ธาราเขต เพ็ชร์สุกใส (ชื่อเล่น: เขต; เกิดเมื่อวันที่ 10 มิถุนายน พ.ศ. 2533)นักแสดงชายชาวไทย

ด้านการศึกษา ศึกษาระดับมัธยมศึกษาที่โรงเรียนนครสวรรค์ โรงเรียนเทพศิรินทร์ร่มเกล้า (ก่อนย้ายไปเรียน ส.ว.๒) โรงเรียนสตรีวิทยา 2 และระดับอุดมศึกษาที่คณะนิเทศศาสตร์ สาขาประชาสัมพันธ์ มหาวิทยาลัยรังสิต

มีผลงานละครอย่างเรื่อง เณรน้อย, กำนันอี๊ด, บ้านนาคาเฟ่, ตะวันยอแสง, ทีมซ่าท้าฝัน, ด้วยแรงอธิษฐาน, เงากามเทพ, นักสู้พันธุ์ข้าวเหนียว, หอบรักมาห่มป่า, สวนอาหารบานใจ, กู้ภัยหัวใจแหวว, อาญารัก, เลือดเจ้าพระยา, สายใย (ละครเทิดพระเกียรติวันพ่อ), รักคุณเท่าช้าง และ วัยมันพันธุ์อสูร
ชีวิต ส่วนตัว 
ปัจจุบัน กำลัง คบหาดูใจกับ เพลง ชนารดี

 ผลงาน 
 ละครโทรทัศน์ 

 ปี พ.ศ.  เรื่อง  รับบทเป็น  ออกอากาศ 2552  เณรน้อย  แทนช่อง 7 กำนันอี๊ด  ไม้  2553  บ้านนาคาเฟ่  ทิว ตะวันยอแสง  ธาดา  ทีมซ่าท้าฝัน  สักกะ ด้วยแรงอธิษฐาน  ติสรณ์ (เต้ย)  เงากามเทพ  กุลชาติ ทักษสุต  นักสู้พันธุ์ข้าวเหนียว  ทองปลิว  2554  หอบรักมาห่มป่า  พาณิชย์   2555  สวนอาหารบานใจ  ดั้ง   กู้ภัยหัวใจแหวว  แบงค์  2556  อาญารัก  แดงน้อย เลือดเจ้าพระยา  เกียรติกล้า    ยมบาลเจ้าขา (ละครชุด)  เปี๊ยก  สายใย (ละครเทิดพระเกียรติวันพ่อ)  พลาย  บ้านผีปอบ  นายแพทย์นเรศ Media Channel 2557  คู่หูคู่เฮี้ยน (ละครชุด)  ชัช ช่อง 7 รักคุณเท่าช้าง  พลายพล  วัยมันพันธุ์อสูร (ละครชุด)   นาวิก  2558  สาวน้อยอ้อยควั่น  ศรุต  2559  กองพันหรรษา   เจมส์ 2560  เกิดเป็นกา  เชิดศักดิ์ แหวนปราบมาร (ละครชุด)   พล  นายฮ้อยทมิฬ  จ่อย  2561  เชิง ชาย ชาญ  ชาญ เชื้อเสือ  เจ้าสาวช่างยนต์  รุ่นพี่ช่างยนต์ (รับเชิญ) คุณหนูเรือนเล็ก  อารยะ  2562  โรงพัก รักไม่จำกัด  บุญชู  มาดามบ้านนา  พีรพงศ์  เพลิงเสน่หา  พุด ซีรีส์ลิขิตชีวิต  จ่อย  ช่อง 8 เดอะซีรีส์รักลวงหลอน  แมน 2563  เสน่หาสตอรี่  ออยล์  เอไอเอสเพลย์ เพลิงภริยา  อ้น ช่อง 8 2564  รักวุ่นวายเจ้าชายกบ  สืบสกุล ช่องวัน 31 เวราอาฆาต  ฤทธิ์ พงษ์นุ  ช่อง 8 2565  จังหวะหัวใจนายสะอาด  (รับเชิญ)  พีพีทีวี 2566  ตะนาวศรี  ฮาตาเกะ  ช่อง 8 2567  รอยรักรอยบาป  บุญ ช่อง 7 แซดพาวเวอร์  ภีม ช่องเวิร์คพอยท์

 ละครสั้น 
 ฟ้ามีตา (2557) ช่อง 7 ตอน หลงกรุง ออกอากาศ วัน เสาร์ ที่ 10 พฤษภาคม พ.ศ. 2557
 ฟ้ามีตา (2557) ช่อง 7 ตอน เศรษฐีต้นเดือน ออกอากาศ วัน เสาร์ ที่ 15 พฤศจิกายน พ.ศ. 2557
 ฟ้ามีตา (2559) ช่อง 7 ตอน วันปีใหม่กับเช้าวันจันทร์ ออกอากาศ วัน เสาร์ ที่ 2 มกราคม พ.ศ. 2559
 ฟ้ามีตา (2559) ช่อง 7 ตอน เจ้าที่ ออกอากาศ วัน เสาร์ ที่ 9 เมษายน พ.ศ. 2559
 ฟ้ามีตา (2559) ช่อง 7 ตอน เดียรัจฉาน ออกอากาศ วัน เสาร์ ที่ 3 กันยายน พ.ศ. 2559
 ฟ้ามีตา (2561) ช่อง 7 ตอน จุดจบสายแข็ง ออกอากาศ วัน เสาร์ ที่ 3 กุมภาพันธ์ พ.ศ. 2561
 ฟ้ามีตา (2566) ช่อง 7 ตอน  ไม่แมน ออกอากาศ วัน เสาร์ ที่ 27 พฤษภาคม พ.ศ. 2566
 ฟ้ามีตา (2566) ช่อง7 ตอน ห่วงรัก ออกอากาศ วัน เสาร์ ที่ 26 สิงหาคม พ.ศ. 2566
 โชน 7 เขตพิศวง (2567) ตอน สวยสยอง ออกอากาศ วันอาทิตย์ที่ 25 กุมภาพันธ์ พ.ศ. 2567
 โชน 7 เขตพิศวง (2567) ตอน นํ้ายาล้างความทรงจำ ออกอากาศ วันอาทิตย์ที่ 22 กันยายน พ.ศ. 2567

 เพลงเฉพาะกิจ 
 เพลง โลกให้ชีวิต ร่วมกับ เขตต์ ฐานทัพ , จีรนันท์ มะโนแจ่ม , กรรณาภรณ์ พวงทอง , คณิศ ปิยะปภากรกูล - เพลงประกอบโครงการ 7 สี ปันรักให้โลก ปี 3
# รถรางเปียงยาง
รถรางเปียงยาง  เป็นระบบขนส่งรถรางในเปียงยาง, ประเทศเกาหลีเหนือ

 ประวัติ 
ในช่วงก่อนสงครามเกาหลี มีระบบรถรางอยู่ 3 แห่งในประเทศเกาหลี ได้แก่ โซล, ปูซาน และ เปียงยาง อย่างไรก็ตาม ระบบรถรางในเปียงยางได้หยุดชะงักลงชั่วคราวในช่วงหลังสงครามเกาหลี ค.ศ. 1950 - ค.ศ. 1953 ส่วนรถรางในโซลและปูซานนั้นแม้จะรอดพ้นจากสงครามแต่ก็หยุดชะงักลงเช่นกัน เพราะเมื่อมอเตอร์เครื่องยนต์กลายเป็นเรื่องที่ล้าสมัยมากขึ้นในเกาหลีใต้ ในปี ค.ศ. 1960 ทำให้ไม่มีรถรางหลงเหลือในประเทศเกาหลีใต้เลย

ในปัจจุบันรถรางนั้นหาดูได้ยากมา มีเพียงเปียงยาง กับชองจินเท่านั้นในคาบสมุทรเกาหลีที่ยังมีระบบรถรางเหลืออยู่ (ชองจิน ก่อตั้งระบบรถรางขึ้นเมื่อ ค.ศ. 1999) สำหรับรถรางเปียงยางนั้น มีไว้สำหรับขนส่งมวลชนของคนเกาหลีเหนือเท่านั้น ไม่อนุญาตให้นักท่องเที่ยวชาวต่างชาตินั่ง

 เส้นทาง 
ในปัจจุบัน มีอยู่ 3 เส้นทางที่เปิดใช้งาน ได้แก่
 เส้นทางที่ 1: เปียงยาง-ยอค (평양역; 平壤驛) - มังยองแด (만경대; 萬景臺)
 เส้นทางที่ 2: โทซอง (토성; 土城) - รังรัง (락랑; 樂浪) - มุนซู (문수; 紋繍)
 เส้นทางที่ 3: โซเปียงยาง (서평양; 西平壤) - รังรัง (락랑; 樂浪)

ใน ค.ศ. 2006 มีการกำหนดค่าโดยสารรถรางอยู่ที่ 5 วอน นอกจากนี้ ยังมีบัตรคูปองอีกด้วย (시내 차표; 市内車票; sinae ch'ap'yo)

 เส้นทางสายคัมซูซาน 
เส้นทางที่ 4 มีชื่อว่า สายคัมซูซาน ซึ่งจัดไว้สำหรับนักท่องเที่ยวโดยเฉพาะ สถานที่สำคัญในเส้นทางนี้คือ พระราชวังอนุสรณ์คิม อิลซุง เส้นทางนี้ต่างจากเส้นทางอื่น และไม่เชื่อมต่อกับเส้นทางอื่นๆ ด้วย เส้นทางนี้ไม่คิดค่าโดยสาร ขนาดความกว้างของราง เป็น 1,000 มิลลิเมตร ต่างจากเส้นทางอื่นที่กว้าง 1,435 มิลลิเมตร ตัวรถรางในเส้นทางที่ 4 นี้ ถูกทำขึ้นในประเทศสวิตเซอร์แลนด์
# ธรรมนูญการปกครองราชอาณาจักร พุทธศักราช 2502
ธรรมนูญการปกครองราชอาณาจักร พุทธศักราช 2502 รัฐธรรมนูญแห่งราชอาณาจักรไทยฉบับที่ 7 ประกาศใช้เมื่อวันที่ 28 มกราคม พ.ศ. 2502 โดยมี จอมพลสฤษดิ์ ธนะรัชต์ หัวหน้าคณะปฏิวัติเป็นผู้ลงนามรับสนองพระบรมราชโองการ

โดยธรรมนูญการปกครองราชอาณาจักรฉบับนี้มีทั้งสิ้น 20 มาตราโดยมาตราที่สำคัญที่สุดคือมาตรา 17 ที่ได้ให้อำนาจของนายกรัฐมนตรีทั้งในทางบริหาร นิติบัญญัติ และตุลาการ

ธรรมนูญการปกครองราชอาณาจักรฉบับนี้ประกาศใช้มายาวนานถึง 9 ปี 4 เดือน 23 วันจึงได้ถูกยกเลิกไปเมื่อได้มีการประกาศใช้ รัฐธรรมนูญแห่งราชอาณาจักรไทย พุทธศักราช 2511 เมื่อวันที่ 20 มิถุนายน พ.ศ. 2511
# วากยสัมพันธ์ (ภาษาโปรแกรม)
ในวิทยาการคอมพิวเตอร์ วากยสัมพันธ์  ของภาษาโปรแกรม คือกลุ่มของกฎเกณฑ์ที่นิยามการจัดหมู่ของสัญลักษณ์ต่าง ๆ ที่ถือว่าเป็นการสร้างโปรแกรมด้วยภาษานั้นได้อย่างถูกต้อง วากยสัมพันธ์ของภาษาใดภาษาหนึ่งเป็นตัวกำหนดรูปแบบพื้นหน้า (surface form) ของมัน  ภาษาโปรแกรมเชิงข้อความ (text-based programming language) อิงอยู่กับลำดับของอักขระต่าง ๆ ในขณะที่ภาษาโปรแกรมเชิงทัศน์ (visual programming language) อิงอยู่กับการจัดวางตามพื้นที่และความเชื่อมโยงกับสัญลักษณ์ (ซึ่งอาจจะเป็นข้อความหรือกราฟิกก็ได้)
# รถไฟฟ้าล้อยางในเปียงยาง
รถไฟฟ้าล้อยางในเปียงยาง เป็นระบบขนส่งมวลชนสาธารณะรูปแบบหนึ่งของเปียงยาง ประเทศเกาหลีเหนือ เป็นรูปแบบขนส่งธารณะ และกำลังวางแผนขยายไปรอบนอกชานเมือง เปิดให้บริการเมื่อ 30 เมษายน ค.ศ. 1962 ความยาวประมาณ 57 กิโลเมตร ทั้งหมด 10 เส้นทาง

 ระเบียงภาพ
# ปลาสอด
ปลาสอด  เป็นปลาน้ำจืดและน้ำกร่อยชนิดหนึ่ง อยู่ในวงศ์ปลาสอด (Poeciliida)

ปลาสอดเป็นปลาพื้นเมืองดั้งเดิมมาจากเม็กซิโกจนถึงเวเนซุเอลา ที่สีสันในธรรมชาติจะเป็นสีน้ำเงินทึม ๆ หรือสีเขียววาว ๆ มีขนาดความยาวโดยเฉลี่ย 10-15 เซนติเมตร โดยที่ตัวผู้จะมีสีที่สวยกว่าตัวเมีย รวมทั้งครีบต่าง ๆ ที่ใหญ่ยาวกว่า ขณะที่ลำตัวของตัวเมียนั้นจะใหญ่กว่า ท้องอูมป่องกว่าอย่างเห็นได้ชัดเจน เป็นปลาที่อาศัยและหากินอยู่บริเวณผิวน้ำเป็นฝูง โดยกินตะไคร่น้ำ, สาหร่าย, พืชน้ำขนาดเล็ก รวมทั้งตัวอ่อนของแมลงต่าง ๆ เช่น ลูกน้ำ เป็นต้น โดยบางครั้งอาจพบได้จนถึงแหล่งน้ำกร่อย

จนกระทั่งในปี ค.ศ. 1907 ได้มีการนำเข้าปลาสอดจากเม็กซิโกเข้าไปในเลี้ยงในฐานะปลาสวยงามที่ประเทศเยอรมนี จากนั้นจึงแพร่ต่อไปยังสหรัฐอเมริกา มีการเพาะขยายพันธุ์โดยฝีมือมนุษย์จนได้สายพันธุ์ใหม่ ที่สวยงามและมีลักษณะต่างจากปลาในธรรมชาติอย่างน้อย  สายพันธุ์ เช่น "เพลตี้" ใช้สำหรับเรียกปลาสายพันธุ์ที่มีสีทองทั้งตัว 

ต่อมาในช่วงปี ค.ศ. 1960-ค.ศ. 1965 ปลาสอดได้รับการผสมเพื่อให้ได้สายพันธุ์แปลก ๆ จากเดิมที่มีลักษณะ โดยเฉพาะได้สายพันธุ์ที่มีครีบหลังสูงใหญ่คล้ายใบเรือ เรียกว่า "เซลฟิน" ถือเป็นปลาที่เลี้ยงง่ายมาก แต่ลูกที่ออกมานั้นจะไม่ค่อยเหมือนพ่อแม่ กลับไปเหมือนบรรพบุรุษดั้งเดิมของคือ มีกระโดงครีบหลังสั้นและเล็กเป็นส่วนมาก ทั้งนี้เพราะปลาสอดเซลฟินไม่ใช่สายพันธุ์แท้ แต่เป็นพันธุ์ผสมหรือพันทาง อย่างไรก็ตามปลาสอดเซลฟินคู่ที่ดี อาจจะให้ลูกสายพันธุ์แท้คือมีกระโดงใหญ่เหมือนพ่อแม่ ได้ประมาณร้อยละ 50  ถึงร้อยละ 90 

และก็ยังมีสายพันธุ์ที่มีสีดำทั้งตัว เรียกว่า "มิดไนต์" เป็นต้น ในปัจจุบันยังมีปลาสายพันธุ์ที่พิการ โดยที่มีลำตัวสั้นอ้วนกลมคล้ายลูกบอล แต่นิยมเลี้ยงกันเรียกว่า "ปลาบอลลูน" 

ปลาสอดจะเติบโตได้ดีและให้ลูกได้ดีที่สุดเมื่ออยู่ในระดับอุณหภูมิอย่างต่ำที่สุด 22 องศาเซลเซียส และอุณหภูมิที่ 24 องศาเซลเซียส โดยปลาจะให้ลูกได้ดีที่สุด เมื่ออยู่ในอุณหภูมิ 23 องศาเซลเซียส ปลาตัวเมียที่มีสุขภาพสมบูรณ์จะออกลูกทุก ๆ 4 สัปดาห์  ปกติจะออกลูกคราวละ 2-200 ตัว แต่โดยเฉลี่ยแล้วจะออกลูกคราวละ 20 ตัว
# สะพานมิตรภาพจีน–เกาหลีเหนือ
สะพานมิตรภาพจีน–เกาหลีเหนือ (เกาหลี: 조중우의교) หรือรู้จักกันในชื่อ สะพานข้ามแม่น้ำยาลฺวี่ เป็นสะพานมิตรระหว่างตานตง (จีน) กับ ชินอึยจู (เกาหลีเหนือ) ถูกสร้างขึ้นโดยจักรพรรดิญี่ปุ่น เมื่อ ค.ศ. 1937-1943 ในระหว่างที่ครอบครองเกาหลี เป็นอีกเส้นทางหนีทางหนึ่งของชาวเกาหลีเหนือ จึงมีกฎไม่อนุญาตให้คนเดินเท้าข้าม ถ้าจะข้ามประเทศ ต้องโดยสารรถไฟเท่านั้น

สะพานนี้สร้างด้วยเหล็ก ความยาวทั้งหมด 940.8 เมตร (3,087 ฟุต)

มิตรภาพจีน–เกาหลีเหนือ
มิตรภาพจีน–เกาหลีเหนือ
มิตรภาพจีน–เกาหลีเหนือ
มิตรภาพจีน–เกาหลีเหนือ
มิตรภาพจีน–เกาหลีเหนือ
หมวดหมู่:สิ่งก่อสร้างในเกาหลีภายใต้การปกครองของญี่ปุ่น
หมวดหมู่:จุดผ่านแดนเกาหลีเหนือ
หมวดหมู่:เขตแดนจีน–เกาหลีเหนือ
# สะพานไปไม่หวนกลับ
สะพานไปไม่หวนกลับ  เป็นสะพานแห่งหนึ่งตั้งอยู่ในเขตปลอดทหารเกาหลีชายแดนประเทศเกาหลีเหนือต่อแดนเกาหลีใต้ทอดข้ามแม่น้ำซาช็อล มักถูกใช้เป็นที่แลกเปลี่ยนของนักโทษเกาหลีหลังยุคสงครามเกาหลี ใน พ.ศ. 2496
# ดิเอโก ซิเมโอเน
ดิเอโก ซิเมโอเน (เกิดวันที่ 28 เมษายน ค.ศ. 1970 ที่กรุงบัวโนสไอเรส ประเทศอาร์เจนตินา; ชื่อเต็ม: ดิเอโก ปาโบล ซิเมโอเน (Diego Pablo Simeone)) ซิเมโอเนเริ่มต้นเป็นนักฟุตบอลอาชีพมาตั้งแต่ปี ค.ศ. 1987 โดยได้ลงเล่นให้กับสโมสรใน 3 ประเทศคือ สเปน, อิตาลี และ อาร์เจนตินา ซิเมโอเนได้รับฉายาในสมัยที่ยังเล่นให้กับอัตเลติโกเดมาดริดว่า เอลโชโล ต่อมาในปี ค.ศ. 2006 ซิเมโอเน ได้เปลี่ยนอาชีพมาเป็นผู้จัดการสโมสร โดยสโมสรแรกคือราซินเดซันตันเดร์ ปัจจุบันซิเมโอเนได้เป็นผู้จัดการและหัวหน้าผู้ฝึกสอนสโมสรเก่าของตนเองคือ อัตเลติโกเดมาดริด

ในปี ค.ศ. 2012 ซิเมโอเนนำอัตเลติโกเดมาดริดผ่านเข้ารอบชิงยูฟ่ายูโรปาลีก โดยพบกับอัตเลติกเดบิลบาโอ สโมสรจากสเปนเช่นเดียวกัน ซึ่งอัตเลติโกเดมาดริดชนะไป 3–0 คว้าแชมป์มาได้ถือเป็นแชมป์แรกที่ซิเมโอเนทำได้ในฐานะผู้จัดการและหัวหน้าผู้ฝึกสอนอัตเลติโกเดมาดริด และในฤดูกาล 2013–14 ซิเมโอเนนำพาอัตเลติโกเดมาดริดได้แชมป์ลาลิกา โดยสามารถบุกไปเสมอกับบาร์เซโลนา ได้ถึงสนามกัมนอว์ 1–1 ได้แชมป์ลาลิกาเป็นสมัยที่ 9 ของสโมสร และนับเป็นครั้งแรกในรอบ 18 ปี ซึ่งถือว่าเป็นการยุติการผูกขาดแชมป์ของทั้งบาร์เซโลนาและเรอัลมาดริด ซึ่งเป็นสองสโมสรชั้นนำของสเปนอีกด้วย

 เกียรติประวัติ 
 ผู้เล่น 
อัตเลติโกมาดริด
 ลาลิกา: 1995–96
 โกปาเดลเรย์: 1995–96

อินเตอร์มิลาน
 ยูฟ่าคัพ: 1997–98

ลาซิโอ
 เซเรียอา: 1999–2000
 โกปปาอีตาเลีย: 1999–2000
 ซูแปร์โกปปาอีตาเลียนา: 2000
 ยูฟ่าซูเปอร์คัพ: 1999

อาร์เจนตินา
 โกปาอาเมริกา: 1991, 1993
 King Fahd Cup: 1992
 โอลิมปิกฤดูร้อน เหรียญเงิน: 1996

รางวัลส่วนตัว
 Trofeo EFE: 1995–96

 ผู้จัดการทีม 
Estudiantes La Plata
 อาร์เจนไตน์ปริเมราดิบิซิออน: 2006 Torneo Apertura

ริเบร์เปลต
 อาร์เจนไตน์ปริเมราดิบิซิออน: 2008 Torneo Clausura

อัตเลติโกมาดริด
 ลาลิกา: 2013–14, 2020–21
 โกปาเดลเรย์: 2012–13
 ซูเปร์โกปาเดเอสปัญญา: 2014
 ยูฟ่ายูโรปาลีก: 2011–12, 2017–18
 ยูฟ่าซูเปอร์คัพ: 2012, 2018

รางวัลส่วนตัว
 ผู้ฝึกสอนยอดเยี่ยมแห่งฤดูกาลของยุโรป: 2011–12
 ผู้จัดการทีมยอดเยี่ยมประจำเดือนของลาลิกา: ตุลาคม 2013, พฤศจิกายน 2015, มีนาคม 2017
 Trofeo Comunidad Iberoamericana: 2014
 ผู้ฝึกสอนยอดเยี่ยมแห่งปีของลาลิกา: 2012–13, 2013–14, 2015–16
 Miguel Muñoz Trophy: 2013–14, 2015–16
 ผู้จัดการทีมยอดเยี่ยมของเฟซบุ๊ค/มาร์กาฟุตบอลอะวอร์ด: 2016
 ผู้ฝึกสอนสโมสรยอดเยี่ยมของโลกโดยสหพันธ์ประวัติศาสตร์และสถิติฟุตบอลระหว่างประเทศ: 2016
 Globe Soccer Master Coach Special Award: 2017
 ผู้ฝึกสอนสโมสรยอดเยี่ยมแห่งทศวรรษโดยสหพันธ์ประวัติศาสตร์และสถิติฟุตบอลระหว่างประเทศ: 2011–2020
 Konex Awards: 2020
# ชินอึยจู
ชินอึยจู (อ่านว่า ชี-นี-จู หรือ ชี-นึย-จู) เป็นเมืองหลวงของจังหวัดพย็องอันเหนือ ประเทศเกาหลีเหนือ ตรงข้ามฝั่งกับนครตานตง ประเทศจีน มีแม่น้ำยาลู่ไหลคั่นชายแดน

 ประวัติศาสตร์ 

 ภูมิศาสตร์ 
thumb|250px|บริเวณใกล้กับสะพานมิตรภาพจีน–เกาหลีเหนือ

ชินอึยจูอยู่ตรงข้ามฝั่งกับเมืองตานตง ประเทศจีน โดยมีแม่น้ำยาลูคั่นชายแดน และสะพานมิตรภาพจีน–เกาหลีเหนือเป็นทางข้ามผ่าน ซึ่งเมืองนี้มักเป็นทางหนีของชาวเกาหลีเหนือ ห่างจากปากแม่น้ำยาลู 25 ไมล์ (40 กิโลเมตร) สูงประมาณ 4 ฟุตจากระดับน้ำทะเล

 ภูมิอากาศ 

 การแบ่งเขตการปกครอง 
 ย่าน 
 ชื่อhttp://nk.joins.com/map/i032.htm  ฮันกึล  ฮันจา อับกัง  압강동  鴨江洞 แชฮา  채하동  彩霞洞 ช็องซง  청송동  靑松洞 แฮบัง  해방동  解放洞 แคฮย็อก  개혁동  改革洞 คุนฮวา  근화동  芹花洞 ควันมุน  관문동  關門洞 นัมฮา  남하동  南下洞 นัมจุง  남중동  南中洞 นัมซัง  남상동  南上洞 นัมโซ  남서동  南西洞 นัมซง  남송동  南松洞 โออิล  오일동  五一洞 แพ็กซา  백사동  白沙洞 แพ็กอุน  백운동  白雲洞 พนบู  본부동  本部洞 ชินนัม  신남동  新南洞 ชินว็อน  신원동  新元洞 ย็อกจ็อน  역전동  驛前洞

 หมู่บ้าน 
 ชื่อhttp://nk.joins.com/map/i032.htm  ฮันกึล  ฮันจา ฮาดัน  하단리  下端里 ซังดัน　 상단리  上端里 ทาจี　 다지리  多智里  ซ็องซอ  성서리  城西里

 เศรษฐกิจ 
ชินอึยจูเป็นอีกหนึ่งศูนย์กลางเมืองอุตสาหกรรมที่สำคัญของเกาหลีเหนือ มีโรงงานผลิตภาชนะเหล็กเคลือบเช่นเดียวกับโรงงานทอผ้า โรงงานกระดาษ และโรงงานป่า การค้าขายของจีนกับเกาหลีเหนือเกิดขึ้นที่เมืองนี้เป็นประจำ

 การคมนาคม 
thumb|250px|สถานีรถไฟชินอึยจูช็องนย็อน

 ทางอากาศ 
ท่าอากาศยานชินอึยจู มีเครื่องบินจากเปียงยาง มาลงประจำ มีรันเวย์ยาว 1.2 กิโลเมตร

 ทางรถไฟ 
สถานีรถไฟชินอึยจู เป็นสถานีสำคัญบนเส้นทางรถไฟสายพย็องอึย สามารถเชื่อมต่อกับจีนที่ตานตง โดยข้ามสะพานมิตรภาพจีน–เกาหลีเหนือ ยาวประมาณ 940 เมตร และสามารถเชื่อมต่อกับรถไฟแมนจูเรียและทางรถไฟสายทรานส์-ไซบีเรียได้
# รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495
รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495ราชกิจจานุเบกษา, รัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕, เล่ม ๕๙ ตอนที่ ๑๕ ก ฉบับพิเศษ หน้า ๑, ๘ มีนาคม ๒๔๙๕ รัฐธรรมนูญแห่งราชอาณาจักรไทย ฉบับที่ 6 ที่ได้ประกาศใช้เมื่อวันที่ 8 มีนาคม พ.ศ. 2495

สืบเนื่องจากภายหลังการ รัฐประหารตัวเอง ของ จอมพล ป. พิบูลสงคราม ในชื่อ คณะบริหารประเทศชั่วคราว เมื่อวันที่ 29 พฤศจิกายน พ.ศ. 2494 ได้มีการประกาศยกเลิก รัฐธรรมนูญ ปี พ.ศ. 2492 ที่ไม่เป็นประโยชน์ต่อข้าราชการประจำทางคณะบริหารประเทศชั่วคราวจึงนำรัฐธรรมนูญ ปี 2475 แก้ไขเพิ่มเติม ปี 2483 มาปรับปรุงแก้ไขเพิ่มเติมโดยกำหนดให้ข้าราชการประจำสามารถเป็นนักการเมืองและรัฐมนตรีได้นอกจากนี้ยังให้มี ส.ส. 2 ประเภทคือ ส.ส. ประเภทที่ 1 มาจากการเลือกตั้งโดยประชาชนและ ส.ส. ประเภทที่ 2 มาจากการแต่งตั้ง

รัฐธรรมนูญฉบับนี้ถูกยกเลิกโดยประกาศของ คณะปฏิวัติ ฉบับที่ 9 ภายใต้การนำของ จอมพลสฤษดิ์ ธนะรัชต์ เมื่อวันที่ 20 ตุลาคม พ.ศ. 2501
# ตานตง
ตานตง  เป็นชื่อของเมืองหนึ่งในประเทศจีน ตั้งอยู่ในมณฑลเหลียวหนิง ทางภาคตะวันออกเฉียงเหนือของจีน และเป็นจุดสิ้นสุดของกำแพงเมืองจีนทางทิศตะวันออก

 ภูมิศาสตร์ 
 ภูมิประเทศ 
เมืองตานตง ตั้งอยู่ในมณฑลเหลียวหนิง ทางภาคตะวันออกเฉียงเหนือของจีน อยู่ตรงข้ามฝั่งกับประเทศเกาหลีเหนือ มีแม่น้ำยาลู เป็นพรมแดน ละติจูดที่ 39° 43' to 41° 09' N และลองจิจูดที่ 123° 22' to 125° 41' E ยาว 196 กิโลเมตร จากตะวันออกถึงตะวันตก และ 160 กิโลเมตร จากเหนือลงใต้

 ภูมิอากาศ 

 การแบ่งเขตการปกครอง 
ตานตงแบ่งออกเป็น 3 เขต, 2 นคร และ 1 เทศมณฑลปกครองตนเอง

 แผนที่   # ชื่อ อักษรจีน พินอิน ประชากรปี ค.ศ. 2003 (คน) พื้นที่ (ตร.กม.) ความหนาแน่น (คน/ตร.กม.)1เขตเจิ้นซิง380,000804,7502เขตเยฺหวียนเป่า180,000812,2223เขตเจิ้นอาน190,0006692844นครเฟิ่งเฉิง580,0005,5181055นครตงกั่ง640,0002,4962566เทศมณฑลปกครองตนเองชนชาติแมนจู ควันเตี้ยน440,0006,18671

 เมืองพี่น้อง 
  โทะกุชิมะ, ญี่ปุ่น - (ค.ศ. 1991)
  ดองคัสเตอร์, อังกฤษ, สหราชอาณาจักร - (ค.ศ. 1988)
  วิลมิงตัน, รัฐนอร์ทแคโรไลนา, สหรัฐอเมริกา - (ค.ศ. 1986)